
I Mr. David Pugh (Crydd), Pontardulais. 











DYCH chwi'n adwaen Dafydd Pugh, 

Sy' fyny yn y Bont yn byw ? 
Ydych chwi'n gwybod am y gwr 
Wna /ot o waith heb fawr o 'stwr ? 
'Welsoch chwi wyneb hawddgar, glân, 
A genau'n llawn o ddanedd mân ? 
(Os do îe, wyddoch chwi pwy yw ? 
Neb ond yr enwog Dafydd Pugh ! 


Mae Dafydd Pugu yn ddoctor gwych 
Am gadw'r traed yn dwym a sych— 
Doctor yn cadw gwres mewn gwaed 
Drwy dalu sylw mawr i'r traed, 

Yn tori neu ddodi darn o groen 

I'r cleifion heb achosi poen ; 
Physygwr hen esgidiau yw 

_ Y gwr rhagorol Dafydd Pugh. 


Wel, dyma feddyg am wneud frade / 
Mae'i enw trwy y wlad ar led, 

A'r sureery o hyd yn llawn, 

O foreu bach hyd hwyr brydnawn ; 
A'r cleifion yno'n “* drwpe” mawr 
Yn eistedd—gorwedd ar y llawr, 
Yn methu symud, yn eu byw, 


Nes cael eu trin gan Dafydd Pugh. 


Wel, dewch i'r surgery yn awr 

I wel'd y weledigaeth fawr ; 

O ! dyma le rhyfeddol !—rhyw 
Ddyffryn yr esgyrn sychion yw, 
A'r esgyrn yno'n llanw'r lle — 
Escyrn o bobman dan y ne', 

Ac uwch eu pen, fel proffwyd byw, 
'N proffwydo gwelir Dafydd Pugh. 


Pantyglien. 


O ! dyma dorf o gleifion gwael 

O bob maintioli sydd i gael 

Fan yma, o bob llun a lliw, 

I gyd yn goddef dan eu briw ; 

Rhai'n dod o agos, rhai o bell, 

Oll wedi gweled amser gwell, 

A'r oll yn awr, ar ddarfod byw, 

Yn “wita'u stem ” gan Dafydd Pugh. 


A dyna dirion mae e'n trin 

Achosion y rhai hyn bob un ! 

A dvna dyner mae ei law ! 

'Does dim un claf yn teimlo braw ; 

A dyna fuan—syndod byd !— 

Mae'r rhai'n yn cael rhyddhad i gyd ! 
Rhaj 'n gwella “nawr,” ond “'fory” yw 
“ Tymhor addewid ” Dafydd Pugh ! 


Mae anhwylderau o bob rhyw 

Yn nglyn a chleifion Dafydd Pugh, 
Rhai wedi cael eu gwasgu'n hir, 

A rhai yn dechreu goddef cur ; 
A'r doctor da sy'n deall beth 

Sy' mater arnynt yn ddifeth, 

A dyry foddion yn y man 

I wneud yn gryf y llesg a'r gwan. 


Mae'n dodi danedd cosod braf 

Heb fawr o gost, i ambell glaf ; 

Mae'n gosod tafod hir a thew 

Yn ngenau ambell un yn lew ; 

Mae'n gwnio clwyfau, gwella'r cefn, 
Yn gwneud yr ochrau'n dda drachefn : 
Physygwr heb ei debyg yw 

Y gwr rhagorol Dafydd Pugh. 


W. Joues. 
























































